Hu ta' serjetà kbira li l-Awtorità dwar il-Lotteriji u Logħob ieħor (Lotteries and Gaming Authority) tirtira liċenzja. Matul dawn il-ġranet irtirat diversi liċenzji u dan wara rapport ta' investigazzjoni minn awtoritajiet Taljani li indikaw illi xi kumpaniji tal- f'Malta kienu qed iservu għall-ħasil tal-flus ġejjin mid-droga negozjata mill-kriminalità organizzata Taljana. Ġew arrestati numru ta' persuni ta' nazzjonalità Taljana, liema persuni kienu identifikati mill-awtoritajiet Taljani. Din hi biss parti mill-problema. Dawn il-kumpaniji tal- , (logħob tal-azzard ) biex ġew irreġistrati f'Malta kienu eżaminati b'reqqa kbira, qalulna. Anzi " ". Mhux biss il-kumpaniji, iżda ukoll kull min għandu jew kellu x'jaqsam magħhom. Dan l-eżami bir-reqqa, li jissejjaħ (kliem tqil biex jippruvaw ifhemuna s-serjetà kbira ħafna li hemm assoċjata ma dawn l-affarijiet) sar kemm mill-Awtorità dwar il-Lotteriji u Logħob ieħor ( ) kif ukoll mid-ditti professjonali li jagħtu s-servizzi meħtieġa lil min jaħdem f'dan il-qasam. Wieħed minn dawn il-professjonisti, f'mument ta' serjetà kbira, fisser lill media fiex kienet tikkonsisti l-investigazzjoni ta' għamlet waħda minn dawn id-ditti professjonali. Qalilna li din id-ditta : " Tassew impressjonanti, xi profondità ta' investigazzjoni. Mhux diffiċli biex tifhem li din l-investigazzjoni kif deskritta hi waħda superfiċjali għall-aħħar. Din hi kollezzjoni ta' dokumenti u bl-ebda mod ma tista' titqies investigazzjoni jew Fuq il- website tal-Awtorità dwar il-Lotteriji u Logħob ieħor issibu l-ismijiet tal-kumpaniji tal- li f'dawn il-ġranet kellhom il-liċenzja tagħhom irtirata: Fenplay Limited, Soft Bet Limited, Soft Casino Limited, Uniq Group Limited, Betsolutions4U Limited u Alibaba Casino Limited. Tul is-snin li għaddew il-Gvernijiet differenti qalulna li l-kumpaniji tal- [jiġifieri kumpaniji bħal dawn li kellhom il-liċenzja irtirata] kienu qed jiġġeneraw ix-xogħol u kien ġustifikat (qalulna) li niġbduhom lejn Malta billi nagħtuhom rati favorevoli ħafna ta' taxxa. Fil-fatt, taxxi, jħallsu ftit li xejn. Qiegħed jidher ċar, u dan hu biss dak li nafu s'issa, illi Malta jidher li saret attrazzjoni għall-ħasil tal-flus mill-kriminalità organizzata. Sfortunatament l-"investigazzjonijiet profondi" li mingħalihom qed jagħmlu l-awtoritajiet Maltin (kif ukoll uħud mill-uffiċini professjonali f'Malta) ma kienux kapaċi jindunaw li mix-xibka tal-kontrolli kollha soffistikati li kellhom, għadda dan il-laqqx. Ovvjament hemm kumpaniji li ma ħolqu l-ebda problemi. Imma sfortunatament huma l-kumpaniji li rtirawlhom il-liċenzja f'dawn il-ġranet li qed jagħtuna isem ħażin. Minn dan jista' jbati l-pajjiż kollu. Għax qed nitilfu l-kredibilità u bil-mod qed nieħdu l-fama ta' bejta għall-kriminalità organizzata.